**«Рухани жаңғыру» бағдарламасын іске асыру шеңберінде**

**«Мен – өз елімнің патриотымын»**

**республикалық интернет-байқауды қашықтықтан өткізу ережелері**

**1. Жалпы ережелер**

 1. Жалпы орта, қосымша, техникалық және кәсіптік білім беру ұйымдарының білім алушылары арасында қашықтықтан өткізілетін **«Мен – өз елімнің патриотымын»** республикалық интернет-байқауының (бұдан әрі - Байқау) ережелері оның мақсатын, міндеттерін және тәртібін анықтайды.

2. Мақсаты: балалардың көркемдік шығармашылығын дамытуға, көркем-эстетикалық талғамдарын тәрбиелеуге ықпал ету.

3. Міндеттері:

білім алушылардың әдеби шығармашылық аясында өзіндік қалыптасуға жағдай жасау, оларды әлеуметтендіру мен шығармашылық белсенділігін арттыру;

білім алушылардың ел тарихына деген қызығушылығын арттыру, ел тарихымен бірлестіру сезімін тәрбиелеу;

азаматтықты, патриоттық пен Отанға деген сүйіспеншілікті тәрбиелеу;

көп ұлтты еліміздің мәдени және тарихи өткеніне құрметпен қарауды қалыптастыру.

4. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

5. Байқаудың ұйымдастырушылары әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі және тәртібі**

6. Байқау **2017 жылғы 26 желтоқсан – 2018 жылғы 26 ақпан аралығында** балаларға арналған **www.ziyatker.org** ғылыми-танымдық сайтында қашықтықтан өткізіледі. Байқау жұмыстары **2018 жылғы 15 ақпанға дейін** қабылданады. **2018 жылғы 15 ақпаннан** кейін түскен, сондай-ақ, талаптарға сәйкес келмейтін Байқау материалдары қарастырылмайды.

7. Байқауға қатысу үшін **rumcdo.konkurs1@mail.ru**электронды поштасына келесі құжаттарды жіберу қажет:

1) төменде берілген үлгіге сәйкес өтінім:

|  |  |  |  |  |  |  |
| --- | --- | --- | --- | --- | --- | --- |
| **Қатысушының аты-жөні** | **Қатысу-****шының** **жасы** | **Облысы, қала, аудан, ауыл** | **Білім беру ұйымы-****ның атауы** | **Байқаудың, номинациясы-****ның, жұмыстың атауы** | **Жетекшісінің аты-жөні** | **Байланыс құралдары (ұялы телефоны, электронды поштасы)** |
| 1 | 2 | 3 | 4 | 5 | 6 | 7 |

2) сканерден өткізілген төлемақы құжаты (түбіртек немесе төлем тапсырмасы);

3) электронды түрде байқау жұмысы.

Анықтама телефондары: 8 (7172) 249 306 («Мен – өз елімнің патриотымын» байқауы).

 8. Байқауға ұсынылған жұмыстар қайтарылмайды. Байқауды ұйымдастырушылар авторға сілтеме жасай отырып, байқау материалдарын БАҚ құралдарына жариялауға құқылы.

9. Байқауға қатысу үшін әр жұмысқа **1500 (бір мың бес жүз) теңге** төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі.

Алушы: ҚР БҒМ «Республикалық қосымша білім беру оқу-әдістемелік орталығы» РМҚК (резидент 19).

БанкЦентрКредит АҚ

Иик KZ918560000005068448

БИК KCJBKZКX

БИН 990140004733

Кбе 16.

КНП – 859.

Төлемақының мақсаты: «Мен – өз елімнің патриотымын» байқауы.

10. Байқаудың қорытындысы, жеңімпаздардың дипломдары, қатысушылардың сертификаттары **2018 жылғы 26 ақпанда www.ziyatker.org** сайтында орналастырылады.

1. **Байқау талаптары**

11. Байқауға жалпы орта, қосымша, техникалық және кәсіптік білім беру ұйымдарының 10-17 жас аралығындағы білім алушылар, сондай-ақ түрлі мәдени орталықтардың, этномәдени бірлестіктердің тәрбиеленушілері қатысады.

Байқау келесі жас санаттары бойынша жүргізіледі:

2) 10-12жас;

3) 13-14 жас;

4) 15-17 жас.

12. Байқауға мазмұны мен ресімдеуге қойылатын келесі талаптарға сәйкес эссе ұсынылады:

1) эссе өз бетімен орындалады;

2) эссенің мазмұны байқау тақырыбын ашады;

3) негізгі бөлімі, қорытындысы мен ұсыныстары ерекше.

**Жұмысты ресімдеуге қойылатын талаптар.**

Жұмыс Word форматында жазылады, қаріпі Times New Roman 14, бірыңғай жоларалық интервал, мәтінді түзету – беттің ені бойынша,жақтаулары: сол жағынан – 3 см, оң жағы, жоғарғы және төменгі жағы – 2 см. Дәйексөздер, басқалардың ойлары қолданылса, оларға сілтемелер берілуі тиіс.

**Байқау жұмыстарын бағалау өлшемдері:**

1) тақырыптың ашылуы;

2) тілдің көркемдік құралдарын меңгеруі;

3) тілдің нормаларын сақтауы;

4) әдеби-көркемдік жетістігі;

 5) жеке ойлауы;

6) сюжет пен авторлық көзқарастың түпнұсқалығы;

7) байқау жұмысының әлеуметтік мәні, позитивтілігі және креативтілігі (жаңашылдығы, түпнұсқалығы) ;

8) жазба сөздің сапасы, сауаттылығы.

13. Бөгде адамдардың материалдарын және Интернет желісінен алынған материалдарды пайдалануға тыйым салынады. Байқау жұмыстары бұрын басқа сайтта жарияланбаған болуы тиіс.

1. **Байқауды қорытындылау**

14. Байқаудың қорытындысы бойынша қазылар алқасы жеңімпаздарды анықтайды.

15. Байқау жеңімпаздары I, II, III дәрежелердегі дипломдармен марапатталады, орын алмаған қатысушыларға сертификат беріледі.

Байқау жеңімпаздарына дипломдардың, қатысушыларға сертификаттардың, жеңімпаздардың жетекшілеріне алғыс хаттардың электронды нұсқалары [www.ziyatker.org](http://www.ziyatker.org) сайтында мына сілтеме бойынша <http://www.ziyatker.org/#!-/c10hg> жүктеп алу мүмкіндігімен орналастырылады. Анықтама телефоны: +7 (7172) 249 306 («Мен – өз елімнің патриотымын » байқауы).

Дипломдарды, сертификаттарды, алғыс хаттарды жүктеп алудың нұсқасы: www.ziyatker.org → Бастапқы бет → Республикалық іс-шаралар → «Мен – өз елімнің патриотымын» байқауы → әрі қарай).